CELEX: 
Language: hu
Date: 2020-08-31 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendelet 25. cikkének az egyedi festékek tekintetében történő módosításáról

EURÓPAI
                          BIZOTTSÁG
                                                   Brüsszel, 2020.8.31.
                                                   C(2020) 5759 final
     A BIZOTTSÁG (EU) .../... FELHATALMAZÁSON ALAPULÓ RENDELETE
                                       (2020.8.31.)
      az anyagok és keverékek osztályozásáról, címkézéséről és csomagolásáról szóló
   1272/2008/EK európai parlamenti és tanácsi rendelet 25. cikkének az egyedi festékek
                           tekintetében történő módosításáról
                                (EGT-vonatkozású szöveg)
HU                                                                                     HU
 ---pagebreak---                                                  INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az 1272/2008/EK rendelet 45. cikke (1) bekezdésének megfelelően a tagállamok kijelölik a
   veszélyes vegyi keverékeket forgalomba hozó importőröktől és továbbfelhasználóktól
   beérkező információk fogadásáért felelős szerveket. Az 1272/2008/EK rendeletet az (EU)
   2017/542 bizottsági rendelet1 módosította egy olyan melléklet hozzáadásával, amely
   harmonizálja az egészséget érintő vészhelyzetre való reagálásra vonatkozó információkat (a
   továbbiakban: VIII. melléklet).
   A VIII. mellékletet 2017 márciusában fogadták el. Elfogadását követően a tagállamoktól és az
   ágazat képviselőitől egyaránt az a kérés érkezett, hogy a VIII. mellékletet komoly
   megvalósíthatósági aggályok2 miatt még a megfelelési időpont előtt módosítsák. A Bizottság
   az aggályok megalapozottságának és a kötelezettekre gyakorolt hatásának értékelése céljából
   tanulmányt készíttetett, és azt a következtetést vonta le, hogy valóban szükség van a VIII.
   melléklet módosítására. Az (EU) 2020/11 rendelet elfogadását követően – amely elhalasztotta
   a fogyasztói felhasználásra szánt keverékekre vonatkozó megfelelési időpontot, és célja a
   szabályok értelmezésének egyszerűsítése és belső koherenciájuk javítása, valamint néhány
   olyan nem kívánt következmény enyhítése volt, amelyek csak az (EU) 2017/542 rendelet
   elfogadása óta váltak nyilvánvalóvá – a szóban forgó módosítás második alkalommal
   módosítaná a rendeletet.
   A Bizottság az említett megvalósíthatósági problémák orvoslása végett az 1272/2008/EK
   rendelet 25. cikkének egy további, (8) bekezdéssel való kiegészítésére, valamint VIII.
   mellékletének módosítására tesz javaslatot.
   Az 1272/2008/EK rendeletben rögzített, majd az (EU) 2019/1243 rendelettel – különösen
   annak 53c. cikkével – módosított felhatalmazásokkal összhangban a Bizottság minden rá
   ruházott hatáskör tekintetében különálló, felhatalmazáson alapuló jogi aktust fogad el. A 25.
   cikk, illetve a VIII. melléklet módosítása külön hatáskörbe tartozik, ezért a Bizottság két
   külön felhatalmazáson alapuló jogi aktust javasol.
   E jogszabályjavaslat az említett rendelet 25. cikkének egy további, (8) bekezdéssel való
   kiegészítését tartalmazza, megoldást nyújtva az egyedi festékek esetében fennálló problémára.
   A jogszabály csak egyik része a megoldásnak: az 1272/2008/EK rendelet 25. cikke szerinti
   címkézési kötelezettségeket érinti, amelyek abból következnek, hogy az egyedi festékek
   esetében nem szükséges egyedi formulaazonosítót létrehozni. A megoldás másik részéről,
   azaz arról, hogy az egyedi festékek esetében nem szükséges egyedi formulaazonosítót
   létrehozni, az (EU) YYYY/XXX felhatalmazáson alapuló bizottsági rendelet [C(2020)5759]
   rendelkezik.
   2.        A JOGI AKTUS ELFOGADÁSÁT MEGELŐZŐ KONZULTÁCIÓK
   Az 1272/2008/EK rendelet 53a. cikke (4) bekezdésének megfelelően az egyes tagállamok
   által kinevezett szakértőkkel konzultációt folytattak a megfelelő CARACAL (a REACH és a
   1
           HL L 78., 2017.3.23., 1. o.
   2
           Például a keverékek összetevőinek természetes eredetéből adódó nagy fokú változatosságnak a
           megfelelésre gyakorolt hatásai; összetett szállítói láncok esetében a termékek pontos összetételének
           ismerete jelentette nehézségek; és az ugyanolyan műszaki tulajdonságokkal rendelkező és ugyanolyan
           veszélyeket jelentő keverék-összetevők esetében a különböző szállítók közötti eltérések hatása.
HU                                                       1                                                      HU
 ---pagebreak---    CLP illetékes hatóságait tömörítő [E02385]) szakértői csoportban, a jogalkotás minőségének
   javításáról szóló, 2016. április 13-i intézményközi megállapodás3 szabályai szerint.
   A jogszabálytervezetet „Az egyedi festékek toxikológiai központok számára fontos címkézési
   követelményeinek bevezetése” címmel 2020. május 12. és június 9. között tették közzé
   véleménynyilvánítás céljából (https://ec.europa.eu/info/law/better-regulation/have-your-
   say/initiatives/12315-Amending-Regulation-EC-No-1272-2008-as-regards-supplemental-
   labelling-information-for-emergency-health-response).       A    nyilvánosságtól     beérkezett
   észrevételek a következőképpen foglalhatók össze:
   A Bizottsághoz 46 észrevétel érkezett olyan magánszemélyektől és szervezetektől, amelyek
   többsége a vegyiparhoz kötődik és Európában tevékenykedik.
   Konkrétabban az észrevételek túlnyomó többsége az ipari ágazat képviselőitől (92 %-uk
   vállalatoktól, illetve szakmai szervezetektől/szövetségektől) származik, míg az egyéb
   hozzászólók összesen 8 %-ot tettek ki (ezek 4 %-a uniós polgár, 2 %-a nem kormányzati
   szervezet és 2 %-a egyéb hozzászóló volt).
   A véleménynyilvánítók összességében üdvözölték a javasolt jogi aktust, és kiemelték, hogy
   jelentős elmozdulás történt az egyedi festékekre alkalmazandó működőképes megoldás
   irányába.
   A legtöbb észrevételben jelezték, hogy szükség lenne az (EU) YYYY/XXX felhatalmazáson
   alapuló bizottsági rendeletben [C(2020)5759] rögzített 2021. január 1-jei első megfelelési
   időpont elhalasztására. Az indokok között szerepelt, hogy túl sok keverék esne bejelentési
   kötelezettség alá; a Covid19 miatt a jogi aktus elfogadása az eredeti ütemtervhez képest késik,
   melynek következtében az Európai Parlamentnek és a Tanácsnak már nem áll módjában a
   jogszabályt4 a nyári ülésszünet előtt elfogadni; aggályok merültek fel, hogy az ECHA által
   kifejlesztett szükséges informatikai eszközök – amelyekhez az ágazatnak hozzá kell igazítania
   rendszereit – nem állnak idejében rendelkezésre; továbbá felmerült, hogy késedelem esetén a
   tagállamok informatikai rendszerei kapcsán potenciális biztonsági kockázatok jelenhetnek
   meg.
   A Bizottságnak az alábbi indokokra hivatkozva nem áll szándékában elhalasztani a 2021.
   január 1-jei megfelelési időpontot: Az Európai Vegyianyag-ügynökség (a továbbiakban:
   Ügynökség) már 2019 áprilisában kidolgozta és közzétette a VIII. melléklet C. része szerinti,
   bejelentésre vonatkozó formai követelményeket. Az Ügynökség ezenfelül létrehozott egy
   kereshető adatbázist is, amely 2019 novembere óta működik.
   A tagállamok informatikai rendszereinek felkészültségét illetően elmondható, hogy minden
   tagállam, amely az Ügynökség kereshető adatbázisának használata mellett döntött, terv szerint
   halad a kereshető adatbázishoz való hozzáférés előkészítésével. A tagállamok csak akkor
   férhetnek hozzá a kereshető adatbázishoz, ha minden biztonsági követelménynek
   megfelelnek, így a biztonsági kockázatokkal kapcsolatos aggályok megalapozatlanok.
   Ami a Covid19 okozta késedelmet, és abból adódóan a jogszabály társjogalkotók nyári
   ülésszünete előtti elfogadásának kivitelezhetetlenségét illeti, a Bizottság számítása szerint
   körülbelül két és fél hónapra lesz szükség a jogszabály elfogadásához. A Bizottság álláspontja
   szerint azonban ez nem indokolja a megfelelési időpont elhalasztását.
   A véleménynyilvánítás során többen rámutattak, hogy 2021. január 1-jétől jelentős számú
   keveréket kell bejelenteni. Figyelembe kell venni, hogy a VIII. melléklet mindössze
   harmonizálja a bejelentési adatlapot, a 45. cikk szerinti benyújtási kötelezettségek pedig már
   3
           HL L 123., 2016.5.12., 1. o.
   4
           HL L 123., 2016.5.12., 1. o.
HU                                                 2                                               HU
 ---pagebreak---    az 1272/2008/EK rendelet hatálybalépése óta is alkalmazandók. Az (EU) 2017/542 rendelet
   értelmében 2025. január 1-jéig átmeneti időszak érvényes azokra a keverékekre, amelyeket a
   meglévő tagállami rendszerek keretében már bejelentettek, és ezzel a lehetőséggel a már
   forgalomba hozott keverékek is élhetnek.
   A 25. cikk (8) bekezdésének bevezetését illetően olyan észrevételek érkeztek, hogy a tervezet
   nem határozta meg, hogy az egyedi festékekben található veszélyes keverékeket mely
   koncentrációs küszöbérték felett kell az egyedi festékek csomagolásán feltüntetni. A
   hozzászólók 10 %-os küszöbértéket javasoltak. A fent említett szakértői csoport megvitatta a
   kérdést és arra a következtetésre jutott, hogy az egészséget érintő vészhelyzetre való
   megfelelő reagálás érdekében sokkal alacsonyabb küszöbértékre van szükség. Ennek
   megfelelően a jogi aktus 0,1 %-os küszöbértéket vezet be, ami összhangban van a
   bejelentésben feltüntetendő veszélyes összetevők azonosítására vonatkozó küszöbértékkel.
   A 25. cikk (8) bekezdésének második albekezdését illetően – amely előírja, hogy ha az egyedi
   festék 5 %-ot meghaladó koncentrációban tartalmaz UFI-val rendelkező keveréket, a
   koncentrációját fel kell tüntetni a címkéjén – az ágazat érdekelt felei azt javasolták, hogy ezt a
   küszöbértéket a bizalmas üzleti információk védelme érdekében emeljék 10 %-ra. A fent
   említett szakértői csoport megvitatta a kérdést és arra a következtetésre jutott, hogy a jelenleg
   alkalmazandó határértéket az egészséget érintő vészhelyzetre való megfelelő reagálás
   érdekében nem ajánlott módosítani, különösen tekintettel arra, hogy a legtöbb festéket olyan
   színezőanyag-összetevőkből állítják elő, amelyek koncentrációja egyenként nem éri el az
   5 %-ot. A Bizottság azt az álláspontot képviseli, hogy a tervezet szerint a koncentráció pontos
   értéke helyett feltüntethető a koncentrációtartomány is, ezért a keverék vegyi összetétele
   visszafejtésének lehetősége jelentősen csökken, továbbá az érvelést nem támasztották alá
   kellőképpen ahhoz, hogy a biztonsági szint további csökkentése indokolt legyen.
   A további javaslatok között szerepelt, hogy a 25. cikk (8) bekezdésének harmadik
   albekezdésében és a VIII. melléklet A. része 2.4. pontjának 5. pontjában említett „egyedi
   festék” fogalommeghatározását észszerű lenne bővíteni, és az „egyedi színkeverék” fogalmát
   bevezetni annak érdekében, hogy valamennyi egyedi színkeverék részesülhessen az eltérés
   nyújtotta előnyökből. A Bizottság szerint különbséget kell tenni a színezésre szánt keverékek
   és a színezett keverékek között. A színezett keverékek nem tartozhatnak a „festék”
   fogalommeghatározása alá. Egyéb egyedi színkeverékekre vonatkozóan nem szolgáltattak
   piaci vagy vegyipari balesetekkel kapcsolatos adatokat, ezért alátámasztó adatok hiányában
   indokolatlan lenne a fogalommeghatározást bővíteni.
   Az észrevételek között szerepelt az is, hogy a „korlátozott mennyiség”-re való hivatkozást
   töröljék az „egyedi festék” fogalommeghatározásából. A Bizottság szerint ez a kitétel
   szükséges az egyedi festék fogalmának egyértelmű meghatározásához, mivel hiányában
   korlátlan mennyiségű egyedi festék kerülhetne forgalomba, ami már másfajta kockázatokat
   eredményezne. Ugyanakkor bármely konkrét határérték rögzítése önkényes és indokolatlan
   lenne, tekintettel arra, hogy a fogalommeghatározásnak több különböző helyzethez is
   illeszkednie kell.
   A hozzászólók azt is javasolták, hogy a 25. cikk (8) bekezdésének harmadik albekezdésében
   és a VIII. melléklet A. része 2.4. pontjának 5. pontjában az egyedi festék
   fogalommeghatározásába foglalják bele az „egyedi ipari festékek és tinták” részt, mivel az
   értékesítési helyszíneken az ipari szegmensben használatos színező pasztákat és színeket is
   előállítanak. Tekintettel arra, hogy semmi sem támasztja alá az ilyen festékekre vonatkozó
   eltérés szükségességét, továbbá arra, hogy a kérést késve juttatták el a Bizottsághoz, az eltérés
   kiterjesztése nem indokolt. Az egyedi festékekkel kapcsolatos kérdéseket a fent említett
HU                                                 3                                                  HU
 ---pagebreak---    szakértői csoport is megvitatta, a szakértők többsége nem támogatta az egyszerűsítés
   hatályának bárminemű kiterjesztését.
   Felmerült még, hogy a 29. cikk (4a) bekezdése és a VIII. melléklet A. részének 5.3. pontja
   értelmében nagyobb rugalmasságra lenne szükség, hogy az UFI-t – a címke vagy a
   csomagolás kiegészítő információk megadására szolgáló mezőjébe való felvétel helyett – a
   csomagolás egy másik részén (a tetején vagy fedelén), az egyéb címkeelemekkel együtt is fel
   lehessen tüntetni. A Bizottság szerint a hatályos rendelkezések kellően rugalmasak az UFI
   elhelyezését illetően.
   3.       A FELHATALMAZÁSON ALAPULÓ JOGI AKTUS JOGI ELEMEI
   A jogi aktus az 1272/2008/EK rendeletet módosítja. E felhatalmazáson alapuló jogi aktus
   jogalapja az 1272/2008/EK rendelet 53. cikkének (1) bekezdése.
HU                                               4                                             HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                                   (2020.8.31.)
         az anyagok és keverékek osztályozásáról, címkézéséről és csomagolásáról szóló
     1272/2008/EK európai parlamenti és tanácsi rendelet 25. cikkének az egyedi festékek
                                    tekintetében történő módosításáról
                                          (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az anyagok és keverékek osztályozásáról, címkézéséről és csomagolásáról, a
   67/548/EGK és az 1999/45/EK irányelv módosításáról és hatályon kívül helyezéséről,
   valamint      az     1907/2006/EK rendelet            módosításáról        szóló,      2008. december 16-i
   1272/2008/EK európai parlamenti és tanácsi rendeletre5 és különösen annak 53. cikke
   (1) bekezdésére,
   mivel:
   (1)     Az 1272/2008/EK rendeletet az (EU) 2017/542 bizottsági rendelet6 módosította,
           kiegészítve azt néhány követelménnyel egyrészt az egészséget érintő vészhelyzetre
           való reagálásra vonatkozó információk benyújtásával, másrészt az „egyedi
           formulaazonosítóknak” (UFI) a veszélyes keverékek címkéjén szereplő kiegészítő
           információk közé történő felvételével kapcsolatban. Az importőröknek és a
           továbbfelhasználóknak szakaszosan kell elkezdeniük a követelményeknek való
           megfelelést, különböző megfelelési időpontoktól kezdődően, attól függően, hogy egy
           adott keveréket milyen felhasználási célból hoznak forgalomba.
   (2)     A festékágazat konkrét aggályt vetett fel az egészséget érintő vészhelyzetre való
           reagálással kapcsolatos követelmények megvalósíthatóságát illetően az olyan
           festékekkel kapcsolatban, amelyeket korlátozott mennyiségben, igényre szabottan,
           egyéni fogyasztó vagy foglalkozásszerű felhasználó számára állítanak elő az
           értékesítés helyszínén. A különleges festékárnyalatok iránti fogyasztói kereslet
           kielégítése érdekében a készítmény előállítóját alkalmanként azzal bízzák meg, hogy
           keverjen ki egyedi festékeket, amelyek gyakorlatilag korlátlan számban, eltérő
           összetétellel keverhetők ki. Az egészséget érintő vészhelyzetre való reagálással
           kapcsolatos követelmények teljesítése tehát azzal járna, hogy az egyedi festékek
           előállítóinak vagy a színskála összes lehetséges színkombinációját lefedő, rendkívül
           nagy számú festékre vonatkozóan kellene előre információkat benyújtaniuk és egyedi
           formulaazonosítókat (UFI-kat) létrehozniuk – olyan színkombinációkra is, amelyek
           közül sokat a valóságban soha nem állítanának elő –, vagy minden egyes esetben el
           kellene halasztaniuk az értékesítést a kérdéses információk benyújtásáig és az UFI
   5
           HL L 353., 2008.12.31., 1. o.
   6
           A Bizottság (EU) 2017/542 rendelete (2017. március 22.) az anyagok és keverékek osztályozásáról,
           címkézéséről és csomagolásáról szóló 1272/2008/EK európai parlamenti és tanácsi rendeletnek egy, az
           egészséget érintő vészhelyzetre való reagálással kapcsolatos harmonizált információkról szóló melléklet
           hozzáadásával történő módosításáról (HL L 78., 2017.3.23., 1. o.).
HU                                                        5                                                        HU
 ---pagebreak---          létrehozásáig. Mindkét megközelítés aránytalan terhet róna az egyedi festékek
         ágazatára.
   (3)   A különösen a kis- és középvállalkozásokra nehezedő aránytalan adminisztratív terhek
         elkerülése érdekében az egyedi festékekre vonatkozó követelményeket az (EU)
         YYYY/XXX felhatalmazáson alapuló bizottsági rendelettel [Kiadóhivatal: kérjük,
         illessze be az anyagok és keverékek osztályozásáról, címkézéséről és csomagolásáról
         szóló 1272/2008/EK európai parlamenti és tanácsi rendeletnek az egészséget érintő
         vészhelyzetre való reagálással kapcsolatos információszolgáltatási követelmények
         megvalósíthatóságának javítása érdekében történő módosításáról szóló ...
         felhatalmazáson alapuló bizottsági rendeletre való hivatkozást, C(2020)5759]
         módosítani kell, rendelkezve arról, hogy az egyedi festékek mentesülhessenek az
         1272/2008/EK rendelet VIII. melléklete szerinti bejelentési kötelezettségek és az UFI
         létrehozásának kötelezettsége alól. Annak érdekében azonban, hogy a toxikológiai
         központok az egészséget érintő vészhelyzetre megfelelően tudjanak reagálni, az egyedi
         festékekben található önálló keverékekre továbbra is alkalmazni kell a VIII. melléklet
         szerinti összes követelményt.
   (4)   Mindezek alapján indokolt módosítani az 1272/2008/EK rendelet 25. cikkét egy olyan,
         a bejelentési kötelezettség és az UFI létrehozása alól mentesülő egyedi festékekre
         vonatkozó szabály rögzítésével, amely előírja, hogy az egyedi festékben található
         valamennyi keverék egyedi formulaazonosítóját kell feltüntetni az egyedi festék
         címkéjén. Ezenfelül ha az egyedi festékben található, UFI-val rendelkező valamelyik
         keverék koncentrációja meghaladja az 5 %-ot, a koncentrációt fel kell tüntetni az
         egyedi festék címkéjének kiegészítő információs mezőjében, mivel az egyedi
         festékekben ekkora koncentrációban található keverékek nagyobb valószínűséggel
         relevánsak az egészséget érintő vészhelyzetekben.
   (5)   Figyelembe véve, hogy közeledik az 1272/2008/EK rendelet VIII. mellékletében
         megállapított, a fogyasztói és foglalkozásszerű felhasználásra szánt keverékekre
         vonatkozó 2021. január 1-jei megfelelési időpont, továbbá hogy ez a rendelet
         valamennyi ágazat számára lehetővé teszi az említett mellékletnek való megfelelést, e
         rendeletnek a lehető leghamarabb hatályba kell lépnie.
   (6)   Az 1272/2008/EK rendeletet ezért ennek megfelelően módosítani kell,
   ELFOGADTA EZT A RENDELETET:
                                              1. cikk
   Az 1272/2008/EK rendelet 25. cikke a következő bekezdéssel egészül ki:
           „(8) Az olyan egyedi festék esetében, amelyre vonatkozóan nem nyújtották be a VIII.
           melléklet szerinti információkat és nem hozták létre a megfelelő egyedi
           formulaazonosítót, az egyedi festékben 0,1 %-ot meghaladó koncentrációban
           található, a 45. cikk szerint bejelentési kötelezettség alá tartozó összes keverék
           egyedi formulaazonosítóját a keverékek egyedi festékben jelen lévő
           koncentrációjának csökkenő sorrendjében felsorolva fel kell tüntetni az egyedi festék
           címkéjének kiegészítő információs mezőjében, a VIII. melléklet A. részének 5.
           pontjában előírt rendelkezésekkel összhangban.
           Az első albekezdés szerinti esetekben, ha az egyedi festékben található, UFI-val
           rendelkező valamelyik keverék koncentrációja meghaladja az 5 %-ot, az adott
           keverék koncentrációját is fel kell tüntetni a keverék egyedi formulaazonosítója
HU                                               6                                               HU
 ---pagebreak---             mellett az egyedi festék címkéjének kiegészítő információs mezőjében, a VIII.
            melléklet B. része 3.4. pontjának megfelelően.
            E bekezdés alkalmazásában az »egyedi festék« olyan festéket jelent, amelyet
            korlátozott mennyiségben, igényre szabottan, egyéni fogyasztó vagy
            foglalkozásszerű felhasználó számára állítanak elő színárnyalat-hangolással vagy
            színkeveréssel az értékesítés helyszínén.”
                                                2. cikk
   Ez a rendelet az Európai Unió Hivatalos Lapjában való kihirdetését követő napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.8.31.
                                                a Bizottság részéről
                                                elnök
                                                Ursula VON DER LEYEN
HU                                                 7                                           HU